|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

Na temelju članka 129. Zakona o proračunu (Narodne novine br.144/2021. 34. i 97. Statuta Grada Karlovca („Glasnik Grada Karlovca“ br. 9/2021.) Gradsko vijeće Grada Karlovca je na \_\_\_\_\_ sjednici održanoj \_\_\_\_\_\_\_\_\_\_\_\_2022. godine donijelo

O D L U K U

o davanju jamstva Grada Karlovca na kreditno zaduženje tvrtci „Gradska toplana“ d.o.o. Karlovac

Članak 1.

 Daje se suglasnost za kreditno zaduženje tvrtci „Gradska toplana“ d.o.o. Karlovac u iznosu od 3.000.000,00 EUR kod Europske banke za obnovu i razvoj uz sljedeće uvjete:

 Iznos kredita: 3.000.000,00 EUR-a

|  |  |
| --- | --- |
| Kamatna stopa: | 1,4% plus šestomjesečni EURIBOR.  |
| Rok korištenja kredita:PočekPočetak otplate:Rok i način otplateUlazna naknada | 3 godine od sklapanja u ugovoraNema počeka (ugrađen u rok korištenja kredita od 3 godine)Po isteku roka korištenja kredita12 godina otplata glavnice i kamata polugodišnje u jednakim anuitetima1% od raspoloživog iznosa kredita |
| Naknada za davanje zajma na raspolaganje: Efektivna kamatna stopa: | 0,1% godišnje na nepovučeni iznos počevši od datuma potpisivanja Ugovora o kreditu, 0,5% godišnje na nepovučeni iznos nakon prve godišnjice potpisivanja Ugovora o kreditu1,54% |
| Osiguranje povrata kredita: | 1. Zadužnica Gradske toplane u visini kredita toplane d.o.o.
2. vinkulirane police osiguranja imovine Gradske toplane
3. ugovor o jamstvu Grada Karlovca za 80% obveza Gradske toplane d.o.o. iz ovog kredita;
 |

Članak 2.

 Daje se suglasnost na davanje jamstva Grada Karlovca na kreditno zaduženje tvrtke Gradska toplana d.o.o. pod uvjetima iz čl. 1. ove Odluke

Daje se suglasnost tvrtci „Gradska toplana“ d.o.o. Karlovac, da pod uvjetima iz čl.1. ove Odluke s Europskom bankom za obnovu i razvoj sklopi Ugovor o kreditu.

 Ovlašćuje se Gradonačelnik, da pod uvjetima iz prethodnog članka, potpiše izjavu o jamstvu Grada Karlovca, kao i da poduzme svaki drugi pravni posao u svezi s realizacijom kredita.

Članak 3.

Obvezuje se Upravni odjel za proračun i financije da u skladu s člankom 127. stavak 3. Zakona o proračunu prije davanja jamstva iz članka 2. ove Odluke ishodi suglasnost ministra financija.

Članak 4.

 Kredit iz članka 1. ove Odluke upotrijebit će se za financiranje vlastite komponente projekta revitalizacije vrelovodne mreže grada Karlovca za kojeg su osigurana bespovratna sredstva iz EU fondova u visini od 103.585.047,02 kn

Članak 5.

„Gradska toplana“ d.o.o. Karlovac će osigurat financijska sredstva za uredno podmirivanje obaveza prema rokovima iz Ugovora o kreditu.

Članak 6.

 Obvezuje se tvrtka „Gradska toplana“ d.o.o. Karlovac da u roku od osam dana po potpisu Ugovora o kreditu, za izdano jamstvo Grada Karlovca, deponira u Upravni odjel za proračun i financije zadužnicu potvrđenu od javnog bilježnika na iznos jamstva kuna kao osiguranje za slučaj aktiviranja jamstva.

Članak 7.

 Ova odluka stupa na snagu s danom donošenja i objavit će se u Glasniku Grada Karlovca.

 PREDSJEDNIK

 GRADSKOG VIJEĆA GRADA KARLOVCA

 Marin Svetić, dipl.ing.šumarstva

**OBRAZLOŽENJE:**

Gradska toplana je prije tri godine započela pripremne aktivnosti na revitalizaciji vrelovodne distribucijske mreže koju je potrebno provesti da bi centralni toplinski sustav u gradu Karlovcu bio energetski i ekonomski učinkovit.

Pripremljena je studija izvodljivosti projekta, dobivena pozitivna ocjena na istu od ovlaštenih tijela EK, ugovorena i izrađena projektna dokumentacija, ishođeno svih sedam građevinskih dozvola za provedbu projekta.

Za financiranje projekta odobrena su bespovratna sredstva MRRFEU u iznosu od 103,58 mil. kn kroz tzv. ITU mehanizam, te dodatno 10 mil. kn bespovratnih nacionalnih sredstava za financiranje tog projekta. Stoga je Gradska toplana u obvezi osigurati vlastiti udio u financiranju ovog projekta, ako i osigurati sredstva za predfinanciranje projekta do isplate bespovratnih sredstava

Gradska toplana je zatražila više ponuda za kreditiranje ovog projekta, te se kao najpovoljnija ponuda iskazala ponuda EBRD-a. EBRD je na temelju analize poslovanja Gradske toplane dao konačnu ponudu za kreditiranje ovog projekta u visini od 3 mil. EUR-a uz kamatnu stopu od 1,4% uvećanu za EURIBOR na rok otplate od 12 godina nakon iskorištenja kredita

Grad Karlovac će za Gradsku toplanu jamčiti u iznosu od 80'% kredita, jer se prema mišljenju Ministarstva financija ovakvo jamstvo Grada može smatrati državnom potporom. Stoga će i Gradska toplana za ovo jamstvo Gradu biti obvezna namiriti tržišnu vrijednost naknade za izdano jamstvo u visini od 1% godišnje prvih 8 godina, te 0,5% godišnje za daljnjih 7 godina jamstva i to na iznos preostale vrijednosti glavnice na početku godine.

Grad Karlovac ima nisku stopu zaduženosti, pa ovo jamstvo za Gradsku toplanu d.o.o. ne ugrožava stupanj zaduženosti Grada i ne dovodi Grad u prezaduženost. Stopa zaduženosti Grada s danim jamstvima za Zelenilo i Gradsku toplanu d.o.o. iznosi tek 8,22%.

Gradska toplana d.o.o. u svojim financijskim planovima osigurati će sredstva za otplatu ovog kredita iz redovnog poslovanja društva, te se ne očekuje aktiviranje jamstva na teret Grada.

 Pročelnica UO za prorčaun i financije

 Lidija Malović, dipl.oec.